Los jóvenes asturianos son los que más claro tienen que quieren ir a la Universidad, un 85%
#000005
Xune Elipe, activista musical, fundador y cantante de Dixebra (la banda decana del rock n’asturianu, qu’acaba de cumplir trenta y cinco años d’esistencia y de resistencia), esplica que “la nuestra identidá musical foi creándose adulces a lo llargo del tiempu, escomenzando a manifestase y adoptando la so forma ente los sieglos XII y XVI. A partir del sieglu XV ye cuando s’afita la conciencia de que los asturianos y asturianes falaben una llingua diferente de los demás pueblos, siendo vistos como una comunidá humana diferenciada cultural y políticamente. Sobre esti raigañu foron incorporándose adulces en momentos posteriores otros elementos (melodíes, ritmos y instrumentos), hasta algamar la espresión definitiva que tien anguaño la música popular/tradicional asturiana”.
#000008
Cuadru del pintor xixonés Manuel Medina.
#000009
A lo llargo d’un cuartu de centenar de capítulos, el músicu de Villalegre fai un percorríu pelos “periodos, movimientos y intérpretes más importantes, resaltando los datos y fechos que foron cruciales nel devenir de la nuestra música. Y ello, diz, “dende un puntu de vista non colonial, considerando a la música asturiana como un ente vivu y autónomu, non supeditáu nin dependiente d’otros procesos”. Trátase, añade, d’una hestoria cuntada “dende dientro de la propia música del país, con un enclín claramente pedagóxico-divulgativu y militante nacional, social y culturalmente”.
#000010
Xune Elipe ye una de les figures cimeres del movimientu de reivindicación llingüística. En 1987 fundó, con otros tres rapazos, una banda de rock que diba convertise nun referente musical y ideolóxicu dientro y fuera d’Asturies, dientro y fuera tamién de les llendes del Estáu español: Dixebra. Nel tarrén musical destacó tamién como ún de los promotores del proyectu Soncai System, como fundador de la discográfica L’Aguañaz, como responsable de Goxe Producciones y como una de les alma mater del colectivu Músicos pola Oficialidá. El so primer llibru, Llingua y rock, data del añu 1996. Naide meyor qu’él pa trazar y pa saltar esa llinia que separa la música y la llingua d’Asturies del silenciu y del escaezu.
#000011